YouCanHelp

ไม่ว่าคุณจะทำอาชีพอะไร เรียนที่ไหน คุณก็สามารถช่วยเราสร้างสรรค์สารานุกรมเพื่อน้องๆ ได้ อย่างไรก็ตามก่อนที่จะเริ่มต้น มีกฎระเบียบในการเขียนบทความที่สำคัญที่คุณต้องรู้สองสิ่ง ซึ่งก็คือเรื่องเกี่ยวกับ**ลิขสิทธิ์** และเกี่ยวกับ**ระเบียบการเขียน**
ขอให้คุณทำความเข้าใจเกี่ยวกับสองเรื่องนี้ก่อน เนื่องจากบทความที่ไม่สอดคล้องกับข้อตกลงทั้งสองอาจมีความจำเป็นที่จะต้องถูกลบออกจากสารานุกรม

## กฎระเบียบในการเขียนสารานุกรม

*หมายเหตุ กฏระเบียบอยู่ในระหว่างปรับปรุงโดยผู้ก่อตั้งสารานุกรม แนวทางดังต่อไปนี้จึงยังเป็นเพียงแนวทางกว้างๆ*

### ลิขสิทธิ์ในบทความ

***สรุปใจความสำคัญ*** ปัจจุบันเรื่องลิขสิทธิ์เกี่ยวกับบทความและรูปภาพมีความสำคัญเป็นอย่างยิ่ง สารานุกรม Careerโดนใจ ยึดหลักเรื่องลิขสิทธิ์ในรูปแบบเดียวกับ วิกิพีเดียฉบับภาษาไทย (http://th.wikipedia.org)

*รายละเอียดโดยย่อ*
เนื่องจากบริษัท Wikia Inc. ซึ่งเป็นที่อยู่ของสารานุกรมทั้งหมดใน Wikia.com กำหนดให้ลิขสิทธิ์ทั้งหมดของบทความอยู่ในรูปแบบ CC-BY-SA สิ่งที่คุณต้องรู้ก็คือ

* บทความที่คุณเขียนจะถูกอนุญาตให้เอาไปใช้ได้อย่างเสรี
* โดยปกติแล้วคุณไม่สามารถนำเนื้อหาหรือบทความจากแหล่งข้อมูลภายนอกมาลงในสารานุกรมออนไลน์ฉบับนี้ได้ ไม่ว่าจะได้รับอนุญาตหรือไม่ก็ตาม เว้นเสียแต่ในกรณีที่เป็นเพียงประโยคสั้นๆ (ซึ่งต้องอ้างแหล่งที่มา) หรือกรณีที่บทความภายนอกนั้นอยู่ภายใต้ลิขสิทธิ์ CC-BY-SA เช่นเดียวกัน ดูรายละเอียดเกี่ยวกับเรื่องลิขสิทธิ์ฉบับเต็มได้ที่นี่
* โดยปกติแล้วคุณไม่สามารถนำรูปภาพจากภายนอกเข้ามาใช้ในสารานุกรมออนไลน์ฉบับนี้ได้ เว้นเสียแต่ว่ารูปเหล่านั้นจะเข้าเงื่อนไขต่อไปนี้ ดูรายละเอียดเกี่ยวกับนโยบายการใช้ภาพฉบับเต็มได้ที่นี่
	+ คุณเป็นผู้ทรงลิขสิทธิของภาพนั้น (โดยทั่วไปหมายถึงว่าคุณเป็นผู้สร้างภาพนั้น)
	+ คุณสามารถพิสูจน์ได้ว่าเจ้าของลิขสิทธิ์ได้ปล่อยภาพนั้นภายใต้สัญญาอนุญาตเอกสารเสรีของกนู (GDFL)
	+ คุณสามารถพิสูจน์ได้ว่าภาพนั้นเป็นสาธารณสมบัติ (Public Domain)
	+ คุณสามารถระบุเหตุผลของการใช้งานโดยชอบธรรม (Fair Use)

### ระเบียบการเขียนบทความ

สารานุกรมนี้มีระเบียบในการเขียนบทความต่อไปนี้

1) เป็นกลาง หลีกเลี่ยงประโยคที่สร้างความขัดแย้ง อาทิเช่น *การเรียนในคณะ A ดีกว่าการเรียนในคณะ B* หรือ *อาชีพ C ดีกว่า อาชีพ D*

2) ข้อมูลที่มีความอ่อนไหว ต้องมีแหล่งอ้างอิงภายนอกที่ชัดเจนเสมอ ตัวอย่างเช่น

2.1) ข้อมูลเกี่ยวกับเงินเดือนหรือรายได้ของอาชีพ ควรลิงค์ไปยังเอกสารภายนอกที่มีข้อมูลเกี่ยวกับรายได้หรือเงินเดือนได้ บางอาชีพที่ไม่มีเงินเดือนประจำสามารถให้แนวทางคำนวนรายได้กว้างๆ ได้

3) การเขียนบทความหลักควรเน้นความถูกต้องของข้อมูลเป็นหลัก ส่วนคำแนะนำ ความเห็น และประสบการณ์ส่วนตัวสามารถให้ได้อย่างอิสระในช่อง **พูดคุย** ส่วนท้ายของบทความ ดูตัวอย่างได้ที่นี่

4) สามารถใช้โทนการเขียนได้หลายรูปแบบ อาทิเช่น การเขียนเชิงวิชาการ (ดูตัวอย่าง) หรือการเขียนแบบพี่สอนน้อง (ดูตัวอย่าง) อย่างไรก็ดีห้ามใช้คำไม่สุภาพ หยาบคาย ไม่ว่าจะเป็นในส่วนบทความ หรือส่วนพูดคุย (comments)

*ข้อควรระมัดระวัง* การเขียนแบบพี่สอนน้องเป็นเพียงรูปแบบ ซึ่งยังคงต้องยึดหลักความถูกต้องในข้อ 3) นั่นคือแม้จะเป็นการเขียนสไตล์พี่สอนน้อง ก็ควรระมัดระวัง ไม่ใส่ความคิดเห็น หรือคำแนะนำส่วนบุคคลลงในส่วนเนื้อหาหลักของบทความ (สามารถใส่ได้ในช่อง **พูดคุย** ส่วนท้ายของบทความ)

## คุณสามารถช่วยสร้างสารานุกรมเพื่อน้องๆ ได้!

ก่อนอื่นถ้าคุณไม่เคยเขียนบทความผ่านระบบวิกิพีเดียมาก่อน ไม่ต้องกลัว Wikia.com มีระบบการเขียนบทความที่ใกล้เคียงกับ Word Processor ที่คุณคุ้นเคย (เช่น Microsoft Words) ถ้าอยากลอง คุณสามารถทดลองเขียนอะไรก็ได้ที่หน้าทดลองเขียน สำหรับการเขียนบทความขั้นสูงคุณอาจจะต้องใช้ความรู้ในลักษณะเดียวกับการเขียนวิกิพีเดียซึ่งคุณสามารถศึกษาเพิ่มเติมได้ที่นี่

คุณสามารถช่วยเราได้หลายทางดังต่อไปนี้

### เขียนบทความใหม่

* เขียนบทความเกี่ยวกับอาชีพที่คุณรู้จักดี  ดูรายละเอียดที่นี่
* เขียนบทความอธิบายธุรกิจที่คุณรู้จักดี  ดูรายละเอียดที่นี่
* เขียนบทความเกี่ยวกับคณะหรือสาขาวิชาในมหาวิทยาลัย  ดูรายละเอียดที่นี่
* เขียนบทความเพื่อให้น้องๆ ได้เข้าใจว่าวิชาที่เรียนในมหาวิทยาลัยมีประโยชน์อย่างไร  ดูรายละเอียดที่นี่
* เขียนบทความเกี่ยวกับทักษะอื่นๆ ที่ไม่มีสอน แต่มีประโยชน์ในชีวิต  ดูรายละเอียดที่นี่

### ปรับปรุงบทความที่มีอยู่

* ปรับปรุงบทความที่ต้องการความช่วยเหลือในแง่มุมต่างๆ  ดูรายละเอียดที่นี่
* ให้แง่มุม แนวคิด คำแนะนำ ประสบการณ์ส่วนตัวกับน้องๆ ในส่วน **พูดคุย** ของแต่ละบทความ  ดูรายละเอียดที่นี่

### ช่วยเหลือเรื่องอื่นๆ

* ช่วยสร้าง จัดเรียง หน้าตาสารานุกรมให้สวยงาม ใช้งานง่าย ดูรายละเอียดที่นี่
* ช่วยงาน admin อาทิเช่น แก้คำผิด จัดหมวดหมู่บทความ แก้ไขลิงก์ที่ไม่ถูกต้อง แจ้งเตือนหรือแก้กลับบทความที่ถูกก่อกวน เป็นต้น  ดูรายละเอียดที่นี่
* เสนอเรื่องอื่นๆ ที่คุณคิดว่าจะพัฒนาสารานุกรมให้ดียิ่งขึ้น :)  ดูรายละเอียดที่นี่